section_heading: Ponovno okupljanje
paragraph_text: U ljeto 2010. godine izdaju pjesmu "Stvarno nestvarno" kojom najavljuju novi album. Krajem ljeta 2010. godine najavljuju veliki koncert u Areni Beograd za 16. listopada iste godine, prvi nakon 22 godine. Taj koncert rasprodaju u samo mjesec dana te najavljuju još jedan, za dan poslije koji također rasprodaju, te ih na ta dva koncerta gleda više od 44.000 ljudi. Parni valjak je, nakon Zdravka Čolića, tek drugi izvođač koji drži dva vezana koncerta u Areni Beograd.<ref>B.M., Parni valjak u Beogradu: Vratilo nam se puno sjećanja, i vidjeli smo neke drage ljude, index.hr, 16. listopada 2010. Nakon ogromnog uspjeha u Beogradu, Valjak najavljuje sljedeći koncert u Srbiji i to u novosadskom SPENS-u 17. prosinca 2010. godine, koji je za njihov koncert bio po prvi put rasprodan u maksimalnom kapacitetu.<ref>„Parni valjak“ pred rekordnim brojem gledalaca, rts.rs, 14. prosinca 2010.  Zanimljivo je da nakon četverogodišnje stanke sastav okreće sasvim drugu stranicu, s namjerom privlačenja mlađe publike, prvenstveno sa svojom novom mrežnom stranicom na koju stavljaju video uratke s koncerata te svoje nove pjesme za skidanje. Sve svoje aktivnosti objavljuju na društvenim stranicama Facebooku i Twitteru gdje ih prati više od 350.000 korisnika.